stanford-oval/wikipedia huggingface dataset:
Kunda

| Kunda linn |
| --- | --- |
 Kunda sijaitsee Suomenlahden rannalla Pohjois-Virossa.
 Koordinaatit: 59°30′09″N, 26°32′23″E 
Valtio:   Viro
Maakunta:  Länsi-Virumaa
Kunta:  Viru-Nigulan kunta
Hallinto:  
 – Hallinnon tyyppi:  epäitsenäinen kaupunki
Pinta-ala:  
 – Kokonaispinta-ala:  10,01 km²
Väkiluku (2010):  3 669
 – Väestötiheys:  366,5 as./km²
 
 www.kunda.ee 
Infobox OKVirheellinen NIMI-arvo: 
Kunda (saks. Kundahafen) on epäitsenäinen kaupunki Suomenlahden rannikolla Pohjois-Virossa. Se kuuluu Viru-Nigulan kuntaan Länsi-Virumaan maakunnassa. Kundan asukasluku on 3 669 (2010), pinta-ala 10,01 neliökilometriä ja asukastiheys 366 asukasta neliökilometrillä.
Vuoden 2017 kuntauudistuksessa Kundan kaupunki, itävirumaalainen Aseri ja Viru-Nigulan kunta yhdistettiin uudeksi Viru-Nigulan kunnaksi ja Kunda menetti itsenäisen asemansa. Kunda on Viru-Nigulan kunnan keskus.
Talous

Kundassa on 1860-luvulla perustettu sementtitehdas, joka uudistettiin perusteellisesti 1990-luvulla.  Sementtiyhtiö omistaa Kundan tavarasataman, jonka kautta kuljetetaan tavaraa vuosittain 1,5 miljoonaa tonnia.
Kaupungissa sijaitsee Estonian Cell -yhtiön sellutehdas, joka tuottaa haapasellua 160 000 vuodessa. Tehdas aloitti toimintansa vuonna 2006.
Muu elinkeinorakenne muodostuu palveluista ja pienteollisuudesta.
Historia

Kundan läheltä on löydetty todisteita Viron vanhimmista metsästys- ja kalastusyhdyskunnista. Yhdyskunnat ovat olleet olemassa noin 6 500 vuotta ennen ajanlaskun alkua.
Suomalaisten kalastajien tiedetään käyneen keskiajalla kauppaa Kundan alueella. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.
Kunda sai alkunsa Aleksanteri I:n perustaessa sataman Kundajoen suulle. Vuonna 1873 Kundassa aloitti toimintansa Kundan kartanon omistajan John Girard de Soucantonin johtama sementtitehdas. Hyvän menekin ansiosta tehdasta laajennettiin useaan otteeseen.
Väestö

Vuoden 2011 väestönlaskennan mukaan Kundan kaupungissa oli 3 422 asukasta, joista 2 175 (63,6 %) oli virolaisia, 1 041 (30,4 %) venäläisiä ja 204 (6,0 %) muita kansallisuuksia. Kaupungissa on sekä vironkielinen että venäjänkielinen koulu.
Ystävyyskaupunki

Seinäjoki on ollut Kundan suomalainen ystävyyskunta. Suhteet Kundan ja Seinäjoen välillä solmittiin vuonna 1994. Tämän vuoksi muun muassa Seinäjoen sosiaalialan oppilaitoksella on kaupungin vanhustenhuollon organisoimiseksi yhteistyöhankkeita ja lisäksi Seinäjoen ammatillinen aikuiskoulutuskeskus on vienyt Kundan sementtitehtaaseen ammattitaitoa.
Kundan sementtitehdas.
Sementtitehtaan uuni vuodelta 1870.
Kundan tavarasatama Suomenlahden rannalla.
Estonian Cellin sellutehdas.
Aiheesta muualla

Kuvia tai muita tiedostoja aiheesta Kunda Wikimedia Commonsissa
Kundasta Seinäjoen sivuilla (Arkistoitu – Internet Archive)
Max Romeo

Max Romeo vuonna 2013
Max Romeo vuonna 2009
Max Romeo (Maxwell Livingston Smith, s. 22. marraskuuta 1947) on jamaikalainen dub/reggae-artisti. Mies on tehnyt paljon yhteistyötä The Upsetters -yhtyeen kanssa. Hänen musiikkiaan voi kuulla esimerkiksi Grand Theft Auto: San Andreas -videopelissä. Muun muassa The Prodigy on samplannut Max Romeota kappaleessa "Out of Space" (sample kappaleesta "Chase The Devil"). Hän on myös kirjoittanut reggae-musikaalin.
Diskografia > Albumit

A Dream by Max Romeo (1968)
Let The Power Fall (1971)
Every Man Ought to Know (1971)
Revelation Time (1975)
War Ina Babylon (1976)
Reconstruction (1978)
I Love My Music (1979)
One Horse Race (1980)
Holding Out My Love to You (1981)
Our Rights (1988)
Fari Captain Of My Ship (1988)
Transition (1989)
And The Upsetters (1990)
Wet Dream (1993)
McCabee Version (1995)
Open The Iron Gate 1973 - 1977 (1999)
The Many Moods Of Max Romeo 1967 - 1971 (1999)
Selassie I Forever (1999)
Love Message - Max Romeo & Friends (1999)
Something Is Wrong (2000)
Pray For Me: The Best Of Max Romeo 1967 - 1973 (2000)
In This Time - Max Romeo & Tribu Acoustica (2000)
Perilous Time 1974 - 1999 (2001)
On The Beach (2001)
In This Time (2001)
Collision (2001)
The Coming Of Jah: Anthology 1967 - 1976 (2002)
Holy Zion (2003)
Ultimate Collection (2004)
A Little Time for Jah (2004)
Crazy World Of Dub (2005)
Kuopio Innovation

| Kuopio Innovation |
| --- | --- |

Yritysmuoto:  Yksityinen osakeyhtiö
Perustettu:  2008 
Toimitusjohtaja:  Jukka Pitkänen 
Puheenjohtaja:  Petteri Paronen 
Kotipaikka:   Kuopio, Suomi
Toiminta-alue:  Pohjois-Savo
Henkilöstö:  17
Omistaja:  Kuopion kaupunki (68 %), Technopolis Oyj (24 %),  Itä-Suomen yliopisto (4 %) ja Savonia-ammattikorkeakoulu (4 %)
Kotisivu:  www.kuopioinnovation.fi
Infobox OKVirheellinen NIMI-arvo: 
Kuopio Innovation oli Kuopion kaupungin,Technopolis Oyj:n, Itä-Suomen yliopiston ja Savonia-ammattikorkeakoulun omistama yhtiö. Kuopio Innovationin yhtiömuotoinen toiminta päättyi 31.12.2016, ja palvelut siirtyivät Savonia-ammattikorkeakoululle ja Kuopion kaupungille.
Kuopio Innovation valmistelee ja koordinoi yrityslähtöisiä kehittämishankkeita. Kehittämishankkeilla tähdätään erityisesti korkeaan osaamiseen perustuvien uusien tuotteiden, palveluiden ja toimintamallien synnyttämiseen ja kaupallistamiseen sekä uusien yritysten ja työpaikkojen luomiseen.
Kuopio Innovation tarjoaa lisäksi rahoitusneuvontaa sekä projektivalmistelu- ja koordinointipalveluita yrityksille ja yritysryhmille.
Historia

Yritys perustettiin maaliskuussa 2008 osana kauppaa, jossa kaupunki myi Kuopion Teknologiakeskus Teknian Technopolisille. Kaupassa omistajaa vaihtanut kokonaisuus pilkottiin siten, että Technopolisin emoyhtiö otti haltuunsa kiinteistöt sekä niihin liittyvän toiminnan ja Technopolis Ventures Kuopio perustettiin vastaamaan yrityskehitys- ja hautomotoiminnasta. Kuopion kaupunki puolestaan jatkaa osaamiskeskus-, kansainvälistymis- ja innovaatiohankkeitaan Kuopio Innovation Oy:n kautta, jossa Technopolis on mukana neljänneksellä. Teknian Shanghain toiminnot jäivät kaupungille Kuopio Innovationin tytäryhtiöksi, mutta periaatepäätös niistä luopumisesta oli tehty jo ennen Technopolis-kauppaa. Joulukuussa 2008 Shanghain toimintojen ostajaksi löytyi skandinavialaissijoittajien omistama Nanjing Scandinavian Industrial Campus (NSiC).
Maaliskuussa 2009 yritystä ja sen edeltäjää Kuopion Teknologiakeskus Tekniaa 10 vuotta johtanut Hannu Janhunen ilmoitti eroavansa. Hänen tilalleen yrityksen toimitusjohtajaksi (oto) valittiin Kuopion kaupungin talousjohtaja Heikki Nuutinen.
Technopolis Ventures -yhtiöiden palvelukokonaisuuteen kuuluneet yrityshautomopalvelut Kuopiossa siirtyivät vuoden 2010 alussa Kuopio Innovationille.
Kuopio Innovationin palvelut siirtyivät Savonia-ammattikorkeakoululle 1.12.2016 ja Kuopion kaupungille 1.1.2017. Yhtiön toiminta päättyi 31.12.2016.
Kiina-yhteistyö

Vuonna 2003 silloinen Kuopion Teknologiakeskus Teknia Oy perusti ensimmäisenä suomalaisena teknologiakeskuksena toimipisteen Shanghaihin (Zhangjiang Hi-Tech Parkiin). Toimipiste perustettiin yrityksien kansainvälistymisen tueksi (toimipisteessä toimivat Samill, VTI Technologies ja Vaisala, mutta sittemmin se koordinoi myös Suomen ja Kiinan välisiä terveysalan hankkeita.
Kiina-yhteistyö > Ensimmäinen kiinalainen lääkeyhtiö Suomeen

Kuopio Innovationin vetämän Suomen ja Kiinan välisen lääketieteellisen yhteistyöohjelman myötä ensimmäinen kiinalainen lääkealan yritys Simcere Europe Ltd Oy, jonka emoyhtiö Simcere Pharmaceutical Group on listattu Nasdaqiin,rantautui vuonna 2007 Kuopioon.
Pharmaceutical Gateway China-Finland/Europe -ohjelman tavoitteena on lisätä lääketutkimusyhteistyötä kiinalaisten ja suomalaisten yliopistojen ja yritysten välillä. Ohjelma käynnistyi vuonna 2007, varsinainen kolmivuotinen ohjelmakausi alkoi 2008. Siinä ovat mukana muun muassa kaikki lääketieteellistä tutkimusta tekevät Suomen yliopistot ja noin 10 suomalaisyritystä. Kiinalaisena pääyhteistyökumppanina on shanghailainen tiedepuisto Zhang Jiang Group. Alkuvaiheessa mukana on ollut myös kaksi kiinalaisyritystä.
Pharmaceutical Gateway kuuluu Teknian koordinoimaan HealthBIO-osaamisklusteriin, joka on osa osaamiskeskusohjelmaa.
Kiina-yhteistyö > Shanghain toimintojen myynti

Joulukuussa 2008 Kuopio Innovation ilmoitti myyvänsä Shanghaissa toimivan tytäryhtiönsä TekInno (Shanghai) Ltd:n Nanjing Scandinavian Industrial Campus:lle (NSiC). Yhtiöistä on tarkoituksena kehittää nopea ja kustannustehokas työväline suomalaisille ja skandinaavisille yhtiöille Kiinan markkinoille pääsemiseksi.
Aiheesta muualla

Kuopioinnovation.fi (Arkistoitu – Internet Archive)
Kuopio Innovation toimii Kuopion tiedepuistosta käsin.
Kundalinijooga

Kundaliinijooga on joogan laji. Sitä kutsutaan tietoisuuden joogaksi, sillä se opettaa kannattajiensa mukaan tiedostamaan ja olemaan läsnä nykyhetkessä. Kyseessä on tuhansia vuosia vanha joogamuoto.
Vaikutukset

Kundaliinijooga tähtää kehon ja mielen yhteyteen ja tasapainoon. Harrastajien mukaan tietoisuuden jooga lisää fyysistä ja henkistä hyvinvointia.
Harjoittelu

Kundaliinijoogatunti koostuu hathajoogan asentojen tyyppisistä dynaamisemmista liike- ja asentosarjoista (kriya), hengitysharjoituksista (pranayama), rentoutuksesta, meditaatiosta ja mantroista. Musiikilla on usein myös roolinsa kundaliinijoogatunneilla. Kundaliinijooga sopii kaikille kokeneen ohjaajan opastuksessa. Siitä löytyy niin lempeämpiä kuin myös sykettä nostattavia liikesarjoja. Harjoituksia tehdään tunneilla ohjatusti ja usein silmät kiinni, omaan olotilaan keskittyen. Kundaliinijooga on monipuolista ja erilaisilla lämmittely+hengitys+harjoitus+meditaatio -yhdistelmillä harvoin tulee toista samanlaista tuntia vastaan, vaikka olisit harrastanut useita vuosia.
Historia

Intialainen joogamestari Yogi Bhajan toi kundaliinijoogan Yhdysvaltoihin vuonna 1969 ja ryhtyi opettamaan menetelmää halukkaille. Tätä ennen kundaliinijoogaa oli opetettu vain mestarilta oppipojalle, eivätkä kundaliinijoogan opit olleet avoimia kaikille. Kundaliinijoogaa on pidetty tästä syystä aikoinaan jotenkin mystisenä ja jopa vaarallisena, mutta siinä ei ole mitään sen vaarallisempaa kuin missään muussakaan joogalajissa.
Yogi Bhajan teki elämäntyönsä markkinoimalla kundaliinijoogaa läntiselle maailmalle. Hän perusti 3HO-organisaation ja aloitti myös kundaliinijoogan opettajien kouluttamisen. Nykyään kundaliinijoogaa harrastetaan lähes kaikissa länsimaissa.[lähde? ] Suomessa on mahdollista opiskella kundaliinijoogan opettajaksi ja kundaliinijoogakursseja tarjotaan useilla paikkakunnilla ympäri maata, sekä yksityisissä joogakouluissa, että opistoilla.
Yhdysvaltain kongressi on antanut tunnustukseksi Yogi Bhajanin elämäntyöstä päätöslauselman (The Congressional Resolution), joka on myönnetty aiemmin muun muassa Martin Luther Kingille, Äiti Teresalle ja paavi Johannes Paavali II:lle.
Kirjoja aiheesta

Maya Fiennes: Täyttä elämää joogalla
Irene Hopkins: Kundaliinijooga sisäisen voiman lähde
Inderjit Kaur Khalsa: Voiman tie, Kundaliinijoogaa Yogi Bhajanin mukaan
Hjalmarsson Wiveca: Kundaliniyoga (ruotsiksi)
Shakti Parwha Kaur Khalsa: Kundalini Yoga The Flow of Eternal Power (englanniksi)
The Power of Spoken Word (Yogi Bhajanin viisauksia, englanniksi)
Gurmukh: The 8 Human Talents (englanniksi)
Aiheesta muualla

Suomen Kundaliinijoogayhdistys
3HO Organisation (englanniksi)
International Kundalini Yoga Teacher Association (Arkistoitu – Internet Archive)
Mika Karhu (kuvataiteilija)

Mika Karhu (s. 1969 Joensuu) on suomalainen kuvataiteilija, kuraattori ja taiteen tohtori. Hän opettaa Aalto-yliopiston taiteen ja elokuvataiteen laitoksilla.
Karhulle on myönnetty William Thuringin palkinto 2008 ja vuonna 2009 hän oli Ars Fennica -ehdokkaana. Hän on saanut myös valtion viisivuotisen taiteilija-apurahan. Karhu on lisäksi ollut perustamassa Galerie Toolboxia Berliinin Kolonie Weddingissa.
Karhun näyttelyitä on ollut galleria Heinossa Helsingissä ja hänen teoksiaan on Kiasman, Helsingin taidemuseon ja Hämeenlinnan taidemuseon kokoelmissa.
Parvs julkaisi Karhun tuotannosta 2019 kirjan "Unohdetut".
Aiheesta muualla

Mika Karhun verkkosivut
Mika Karhu (kuvataiteilija) Kansallisgallerian kokoelmissa
Mika Karhu kuvataiteilijamatrikkelissa
Mika Kauppinen

Mika Kauppinen (s. 20. maaliskuuta 1971 Imatra) on suomalainen entinen jääkiekkoilija. Kauppinen pelasi SaiPassa yhdeksän kautta vuosina 1996–2005. Hän kuului SaiPan runkopelaajiin ja toimi myös joukkueen kapteenina. Ennen SaiPaa ja sen jälkeen hän edusti Imatran Ketterää. Kauppisen luultiin murtautuvan liigan eliittiin kaudella 1999–2000, mutta silloin hän loukkaantui ja pelasi vain 19 ottelua. Vaikka Kauppista pidettiin juonikkaana sentterinä, hän ei enää onnistunut nousemaan hyvälle tasolle. Hänet muistetaan enemmän peruspelaajana.
Aiheesta muualla

Kauppinen European Hockey.Netin tietokannassa
Aspen parkland

Aspen parkland Red Deer River laakso.
Aspen parklandin metsäaroalue sijaitse enimmäksen Kanadassa.
Aspen parkland on lähinnä Kanadassa sijaitseva kasvillisuusvyöhyke pohjoisen preerian ja havumetsävyöhykkeen rajalla. Siellä on aromaista heinäkasvillisuutta ja jokilaaksoissa tiheää haapa-kuusimetsää. Aspen parklandin päävyöhyke ulottuu Keski-Albertasta Keski-Saskatchewanin kautta keskiseen ja eteläiseen Manitobaan. Vyöhykkeen leveys on alle 500 km. Luoteis-Albertan Peace Wider Countryssä on erillinen aspen parkland-alue. Aspen parkland vastaa Venäjän metsäaroja.
Alueella on lyhyet lämpimät kesät. Vuoden keskimääräinen lämpötila 15 °C ja sademäärä 400–500 millimetriä. Talvisin on pysyvä lumipeite joka sulaa vasta kesän tullessa.
Aiheesta muualla

Aspen parkland forest Nature Conservancy of Canada. Arkistoitu 28.12.2018. Viitattu 25.12.2018 (englanniksi).
Sather, Nancy & Robert, Nana: Tallgrass Aspen (pdf) Minnesota Conservation Volunteer.  1999. Viitattu 25.12.2018 (englanniksi).
Mildred Rebstock

| Mildred Rebstock |
| --- | --- |
 Mildred Rebstock vuonna 1951.
Henkilötiedot
Koko nimi:  Mildred Catherine Rebstock
Syntynyt: 29. marraskuuta 1919 Elkhart, Indiana, Yhdysvallat
Kuollut: 17. helmikuuta 2011 (91 vuotta) Ann Arbor, Michigan, Yhdysvallat
Koulutus ja ura
Tutkimusalue:  lääkeainekemia
Tunnetut työt:  synteettinen kloramfenikoli
Mildred Catherine Rebstock (29. marraskuuta 1919 Elkhart, Indiana – 17. helmikuuta 2011 Ann Arbor, Michigan) oli yhdysvaltalainen lääkeainekemisti, joka tutki antibiootteja sekä lipidi- ja hedelmällisyyslääkkeitä. Hän työskenteli tutkijana Parke-Davis-lääkeyhtiössä ja johti tutkimusryhmää, joka onnistui ensimmäisenä valmistamaan synteettistä kloramfenikolia.
Rebstock suoritti alemman korkeakoulututkinnon North Central Collegessa vuonna 1942 ja ylemmän Illinoisin yliopistossa vuonna 1943. Hän väitteli tohtoriksi Illinoisin yliopistosta vuonna 1945. Valmistuttuaan Rebstock palkattiin Parke-Davisille tutkimaan streptomysiiniä, mutta hänet siirrettiin kloramfenikolia tutkivaan projektiin, kun lääkeaine löydettiin vuonna 1947. Parke-Davis tiedotti kloramfenikolin onnistuneesta synteesistä maaliskuussa 1949 ja lanseerasi ennen vuoden loppua Chloromycetin-lääkkeen, jossa se on vaikuttavana aineena. Rebstock työskenteli Parke-Davisilla, kunnes eläköityi vuonna 1977.
Milen Dobrev

| Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Maa:   Bulgaria> Miesten painonnosto. |
| --- | --- | --- | --- |
|  Kultaa | Ateena 2004 | 94 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Vancouver 2003 | 94 kg |  |
|  Hopeaa | Varsova 2002 | 94 kg |  |
|  Pronssia | Antalaya 2001 | 85 kg |  |
|  Pronssia | Doha 2005 | 94 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Loutraki 2003 | 94 kg |  |
|  Kultaa | Kiova 2004 | 94 kg |  |
|  Hopeaa | Antalaya 2002 | 94 kg |  |
Milen Atanasov Dobrev (bulg. Милен Атанасов Добрев, 22. helmikuuta 1980 Plovdiv – 21. maaliskuuta 2015 Plovdiv) oli bulgarialainen painonnostaja, olympiavoittaja, maailman- ja euroopanmestari.
Dobrev voitti 94-kiloisten sarjassa olympiakultaa Ateenassa 2004. MM-kilpailuista Dobrev voitti neljä mitalia, joukossa sarjan 94 kg maailmanmestaruus Vancouverista 2003. EM-kilpailuista hän voitti kolme mitalia, joista kaksi kultaista.
Dobrev päätti kilpauransa vuonna 2008. Hänet löydettiin kotoaan kuolleena 21. maaliskuuta 2015. Dobrev oli kuollessaan vain 35-vuotias.
Aspen Shortsfest

Aspen Shortsfest on vuosittainen lyhytelokuvafestivaali, joka järjestetään Aspenissa, Coloradossa.
Aiheesta muualla

Aspen Shortfestin kotisivut (englanniksi)
Michael Yon

Michael Yon
Michael Yon (s. 1964) on yhdysvaltalainen kirjailija, freelancer-toimittaja ja bloginpitäjä. Hän palveli Vihreissä bareteissa 1980-luvun alussa ja siirtyi toimittajaksi 1990-luvun puolivälissä. The New York Timesin mukaan hän on toiminut Irakissa taistelevien yksiköiden mukana kauemmin kuin kukaan muu journalisti. Hänen kolumnejaan on ilmestynyt New York Postissa.
Vuonna 2005 Yon otti kuvan majuri Mark Biegeristä pitämässä sylissään irakilaista tyttöä, joka oli haavoittunut autopommi-iskussa. Time-lehden verkkosivuilla lukijat valitsivat sen vuoden 2005 valokuvaksi.
Teoksia

Danger Close Apple Pie Publishers, ISBN: 096751231 (2005)
Moment of Truth in Iraq Richard Vigilante Books, ISBN: 978-0-9800763-2-5 (2008)
Aiheesta muualla

Michael Yon - Online Magazine
Aspenin musiikkijuhlat

Aspenin musiikkijuhlat (Aspen Music Festival and School, AMFS) on yksi Yhdysvaltojen merkittävimmistä musiikkifestivaaleista ja musiikkikouluista. Vuosittain kesä-elokuussa Aspenin kaupungissa Coloradon osavaltiossa järjestettävän festivaalin yhdeksänviikkoinen kausi käsittää noin 350 tapahtumaa, muun muassa orkesterikonsertteja, oopperaesityksiä, kamarimusiikkia, luentoja ja lastenkonsertteja.
Aspenin musiikkijuhlilla opiskelee vuosittain noin 750 nuorta muusikkoa yli 40 maasta. Juhlilla on omat kurssinsa instrumentalisteille, laulajille, säveltäjille, jousikvarteteille. Juhlien yhteydessä on vuodesta 2000 toiminut American Academy of Conducting -kapellimestariakatemia. Orkesterinjohtoa Aspenin musiikkijuhlilla ovat opiskelleet mm. suomalaiset Petri Sakari (1979-80), Markku Laakso (2007) ja Sasha Mäkilä (2009).
Vuodesta 1998 juhlien taiteellinen johtaja on ollut kapellimestari David Zinman.
Chicagolainen liikemies Walter Paepcke perusti toisen maailmansodan jälkeen Aspeniin hiihtokeskuksen, Aspen Instituten ja Aspenin musiikkijuhlat.
Aiheesta muualla

Aspenin musiikkijuhlien verkkosivut (englanniksi)
Australian avoin tennisturnaus 1973

Australian avoimet järjestettiin vuonna 1973 Australiassa Melbourne Parkissa.
Miesten kaksinpelin voittajaksi selviytyi John Newcombe, joka voitti finaalissa Onny Parunin 6–3, 6–7, 7–5, 6–1.
Naisten kaksinpelin voitti Margaret Court, joka voitti finaalissa Evonne Goolagongin 6–4, 7–5.
Bernard Williams (yleisurheilija)

| Mitalit | Mitalit | Mitalit |  |
| --- | --- | --- | --- |
|  Bernard Williams vuonna 2007. |  Bernard Williams vuonna 2007. |  Bernard Williams vuonna 2007. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | 4 × 100 m |  |
|  Hopeaa | Ateena 2004 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | 4 × 100 m |  |
|  Hopeaa | Edmonton 2001 | 100 m |  |
Bernard Rollen Williams III (s. 19. tammikuuta 1978 Baltimore, Maryland) on yhdysvaltalainen yleisurheilija, joka voitti olympiakultaa 4 × 100 metrin viestijuoksussa vuoden 2000 kesäolympialaisissa Sydneyssä.
2001 maailmanmestaruuskilpailuissa Edmontonissa Williams oli kolmas 100 metrin juoksussa häviten Maurice Greenelle ja Tim Montgomerylle ajallaan 9.94. Myöhemmin Williams nousi hopealle Montgomeryn dopingkäryn ja hylkäämisen takia. 4 × 100 metrillä Yhdysvallat voitti Edmontonissa maailmanmestaruuden, mutta Montgomeryn käryn vuoksi Yhdysvaltain joukkue hylättiin ja voittajaksi nousi Etelä-Afrikan joukkue.
Vuoden 2003 maailmanmestaruuskilpailuissa Williams oli viides 100 metrin juoksussa.
Vuoden 2004 olympialaisissa Williams oli toinen 200 metrillä.
Hän on myös tunnettu koomikkona ja näyttelee usein radalla hupaisasti.[lähde? ]
Bains-sur-Oust

| Bains-sur-Oust (Baen-Ballon) |
| --- | --- |
 Johannes Kastajan kirkko
 vaakuna
 Bains-sur-Oust
 Koordinaatit: 47°42′16″N, 2°04′13″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Redon
Pinta-ala:  
 – Kokonaispinta-ala:  44,6 km²
Väkiluku (2018):  3 491 
 – Väestötiheys:  78 as./km²
Kunnan numero:  35013
 
 Kunnan kotisivut 
Infobox OKVirheellinen NIMI-arvo: 
Bains-sur-Oust (bretoniksi Baen-Ballon) on kunta läntisessä Ranskassa Ille-et-Vilainen departementissa Bretagnen alueella. Se sijaitsee Oustjoen varrella, noin 8 kilometriä Redonin kaupungista pohjoiseen.
Kunnan nähtävyyksiä on Pyhä Marcellinuksen kappeli. Kappeli on rakennettu vanhojen roomalaisten teiden risteykseen, missä Bretagnen hallitsija Nominoë ja apotti Conwoïon olivat tavanneet 800-luvulla. Conwoïon toi Pyhän Marcellinuksen ruumiin Roomasta. Alkuperäinen kappeli on tuhoutunut, ja nykyinen on rakennettu vuonna 1945.
Aiheesta muualla

Kuvia tai muita tiedostoja aiheesta Bains-sur-Oust Wikimedia Commonsissa
Bernard Williams

Bernard Williams voi tarkoittaa seuraavia henkilöitä:
Bernard Williams (1929–2003), brittiläinen moraalifilosofi
Bernard Williams (1942–2015), brittiläinen elokuvatuottaja
Bernard Williams (s. 1978), yhdysvaltalainen yleisurheilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bernard Williams”, voi hakea sivunnimihaulla, laajalla sivunnimihaulla tai tekstihaulla.
Mika Karttunen (elokuvantekijä)

| Mika Karttunen> Henkilötiedot |
| --- | --- |
Syntynyt: 18. elokuuta 1959 (ikä 65)
Ammatti:  elokuvakäsikirjoittaja
Näyttelijä
Aktiivisena:  1997–
Aiheesta muualla
IMDb 
Elonet
Mika Karttunen (s. 18. elokuuta 1959) on suomalainen elokuvakäsikirjoittaja, elokuvaohjaaja ja tuotantopäällikkö. Hän toimi 1990-luvulta lähtien monien Solar Filmsin elokuvien (mukaan lukien Vares ja V2) ja televisiosarjojen tuotannoissa eri tehtävissä ennen läpimurtoaan käsikirjoittajana.
Vuonna 2011 Karttunen osallistui Solar Filmsin Mannerheim-elokuvahankkeeseen muokaten aiempaa käsikirjoitusta halvemmaksi toteuttaa. Rahoitusvaikeuksien vuoksi elokuvaa jäi kuitenkin tekemättä.
Käsikirjoittajana

Törni – Sotilaan tarina (2007), myös ohjaus
Vares – Pahan suudelma (2011)
Vares – Sukkanauhakäärme (2011)
Vares – Uhkapelimerkki (2012)
Vares – Pimeyden tango (2012)
Vares – Kaidan tien kulkijat (2012)
Kaappari (2013)
Vares – Sheriffi (2015)
Karalahti (2021)
Aiheesta muualla

Mika Karttunen Elonetissä.
Mika Karttunen Internet Movie Databasessa. (englanniksi)
Michael Bublé

| Michael Bublé |
| --- | --- |
 Bublé punaisella matolla Vancouverissa 2009.
Henkilötiedot
Syntynyt: 9. syyskuuta 1975 (ikä 49) Burnaby, Brittiläinen Kolumbia, Kanada
Ammatti:  laulaja-lauluntekijä, näyttelijä
Muusikko
Taiteilijanimi:  Michael Bublé
Laulukielet:  englanti
Aktiivisena:  1994–
Tyylilajit:  Big band, jazz, perinteinen pop
Soittimet:  piano 
Levy-yhtiöt:  Reprise Records, 143 records
Aiheesta muualla
www.michaelbuble.com
  [ Muokkaa Wikidatassa ] [ ohje ]  
Michael Steven Bublé (s. 9. syyskuuta 1975 Burnaby, Brittiläinen Kolumbia) on kanadalainen laulaja-lauluntekijä ja näyttelijä.